ФИЛОЗОФСКИ ФАКУЛТЕТ У НИШУ

ДЕПАРТМАН ЗА ПЕДАГОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА

Предмет: Извештај комисије за избор наставника по расписаном конкурсу за др Драгану Јовановић

На седници Већа департмана за педагогију одржаној 11.09.2018. године, једногласно је усвојен Извештај комисије формиране по расписаном конкурсу од 18.04.2018. године, којим се **др Драгана Јовановић**, асистент предлаже у звање доцента за ужу научну област **Педагогија** (*Педагогија на нематичним департманима* и *Андрагогија*).

У прилогу:

1. Оцена резултата научног и истраживачког, односно уметничког рада кандидата;
2. Оцена ангажовања у развоју наставе и других делатности високошколске установе;
3. Оцене резултата педагошког рада кандидата;
4. Оцена приступног предавања.

Управник Департмана за педагогију

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Зоран Станковић

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА ПЕДАГОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ**

**О ОЦЕНИ РЕЗУЛТАТА НАУЧНОГ, ИСТРАЖИВАЧКОГ, ОДНОСНО УМЕТНИЧКОГ РАДА**

**КАНДИДАТА**

Др Драгана Јовановић, кандидат за избор једног наставника у звање доцент на Департману за педагогију за ужу научну област **Педагогија** (*Педагогија на нематичним департманима* и *Андрагогија*), научним радом се бави од 2008. године када је уписала докторске студије педагогије Филозофског факултета Универзитета у Београду и од када је запослена као асистент на Филозофском факултету у Нишу.

Научно-истраживачки рад и научна интересовања др Драгане Јовановић усмерена су ка актуелним педагошким и андрагошким питањима лидерства и менаџмента у образовању. Из те области највредније резултате постигла је кроз израду и одбрану докторске дисертације *„Лидерски стил наставника и ефективност наставе*“ под менторством проф. др Радована Антонијевића, редовног професора Департмана за педагогију Филозофског факултета у Београду.

Њено ангажовање у научном и истраживачком раду, огледа се и у учешћу на више научних скупова организованих у Србији и иностранству. Тако је у периоду од реизбора у звање асистент до новог изборног периода објавила више научних радова, самостално или у коауторству, у часописима и зборницима, како домаћег тако и међународног карактера:

* 4 рада у тематским зборницима међународног значаја (М14);
* 3 рада у зборницима радова са запажених научних скупова међународног карактера (М33);
* 13 саопштења на међународним скуповима који су објављени у изводу (М34)
* 2 рада у тематском зборнику националног значаја (М45);
* 3 рада у тематским зборницима водећег националног значаја (М44);
* 1 рад у националном научном часопису (М52)
* 8 радова у репрезентативним научним часописима (М53)
* 3 саопштења на домаћим научним скуповима штампана у изводу (М64)

Кандидаткиња др Драгана Јовановић учествује као истраживач на пројекту Филозофског факултета у Нишу под називом „Индикатори и модели усклађивања породичних и пословних улога“ (бр. 179002), који финансира Министарство просвете, науке и технолошког развоја Републике Србије.

Већина радова које је кандидатакиња публиковала потврђују да су њена научна интересовања сконцентрисана на истраживање актуелних педагошких и андрагошких проблема.

На основу горенаведеног, као и података изложених у Извештају комисије, а у складу са Ближим критеријумима за избор у звање, даје се **позитивна оцена** за резултате научног и истраживачког рада **др Драгане Јовановић**, кандидата за избор у звање доцент за ужу научну област **Педагогија** *(Педагогија на нематичним департманима* и *Андрагогија)* на Департману за педагогију Филозофског факултета Универзитета у Нишу.

У Нишу, Управник Департмана за педагогију

11.09.2018. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Зоран Станковић

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА ПЕДАГОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ**

**О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидаткиња др Драгана Јовановић, коју је Комисија у саставу: проф. др Марина Матејевић, проф. др Драгана Станојевић, и доц. др Зоран Станковић предложила за избор у звање доцент за ужу научну област **Педагогија** (предмети: *Педагогија на нематичним департманима* и *Андрагогија*), у свом досадашњем раду у својству *асистента* на Департману за педагогију показала је изузетну преданост педагошком раду и посвећеност развоју наставе.

Поред предмета за које је бирана (*Општа педагогија* и *Породична педагогија*) изводила је и часове вежби, како на основним тако и на мастер академским студијама, и из других предмета: Увод у педагогију, Основи педагогије, Детињство култура и васпитање, Дидактика 2, Рад са децом са потребом за посебном друштвеном подршком, Педагогија родитељства, Методика рада педагога у предшколским установама, Андрагогија, Породица и васпитно-образовне установе, Педагошка превенција поремећаја у понашању, Диференцијална дидактика. Такође, према потребама Факултета реализовала је и часове вежби из предмета Педагогија на нематичним департманима (2010., 2012. и 2013. године).

У досадашњем раду др Драгана Јовановић била је ангажована у развоју наставе и развоју других делатности факултета кроз следеће елементе:

* Учешће у акредитацији и реакредитацији основних и дипломских академских студија педагогије (од 2008 -).
* Чланство у комисијама за спровођење пријемног испита и рангирање кандидата на основним (од 2009 - ) и мастер академским студијама педагогије (од 2013-);
* Секретарске активности Департмана за педагогију (2009/10.);
* Реализацију административно-техничких послова (секретарских активности и задатака) везаних за рад на пројекту 179002 (2012-2015)
* Иницирање протокола о сарадњи Завода за васпитање деце и омладине и Филозофског факултета у Нишу (Протокол о сарадњи бр.01-321 из 2014. године) уз укључивање студената у волонтерски рад, организовање сарадње и стручних дневних посета установи „Мара“ (2010., 2011. и 2012. године), промовисање и укључивање студената у обуку на пољу професионалне оријентације и каријерног вођења у оквиру пројекта „Професионална оријентација у Србији“ (2014. и 2015. године);
* Рецензирање радова у часопису Facta Universitatis, *Series: Philosophy, Sociology, Psychology and History*;
* Чланства у струковним удружењима и организацијама

На основу свега изнетог даје се **позитивна оцена** кандидата **др Драгане Јовановић** у развоју наставе и других делатности високошколске установе.

У Нишу, Управник Департмана за педагогију

11.09.2018. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Зоран Станковић

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА ПЕДАГОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ О Д Л У К Е**

# О ОЦЕНИ РЕЗУЛТАТА ПЕДАГОШКОГ РАДА КАНДИДАТА

На основу Извештаја Комисије о др Драгани Јовановић, кандидату пријављеном на конкурс за избор у једног наставника у звање доцент, као и на основу увида у приложену конкурсну документацију, а сходно Правилнику о избору у звања наставника и сарадника Универзитета у Нишу, при формирању оцене резултата педагошког рада узети су у обзир следећи елементи:

* Кандидаткиња је прва практична педагошка искуства стекла радећи као наставник рекреатор по уговору о делу у дечјем одмаралишту школе у природи „Дивљана“ унутар институције „Дечји културно-образовни и рекреативну центар“ у Нишу;
* Др Драгана Јовановић је још као студент помагала у реализацији вежби на предметима Методика наставе математике и Методика наставе природе и друштва, а од 2008. године ради у звању асистента на Департману за педагогију.
* Реализовала је и реализује часове вежби из бројних педагошких предмета на Основним и Мастер академским студијама, како на матичном департману (*Општа педагогија*, *Породична педагогија*, *Детињство, култура и васпитање*, *Дидактика 2*, *Андрагогија*, *Педагогија родитељства...*), тако и на нематичним департманима (*Педагогија*).
* Др Драгана Јовановић ради на Филозофском факултету око 10 година и током своје педагошке каријере показала је изразите способности за наставни рад, професионалну и стручну компетентност.
* Сарадљива је, комуникативна, континуирано прати савремене наставне токове, користи се интерактивним формама комуникације у раду са студентима, а наставе садржаје излаже на занимљив и разумљив начин.
* У раду са студентима настоји да развија позитивну атмосферу и педагошки коректан однос; посвећена је и одговорно прилази обавезама.
* У досадашњим анкетама студентске евалуације др Драгана Јовановић годинама уназад добијала је позитивне оцене.

Сходно наведеном, даје се предлог Изборном већу да се усвоји **позитивна оцена** резултата педагошког рада **др Драгане Јовановић,** кандидата за избор једног наставника у звање*доцент*за ужу научну област **Педагогија** *(Педагогија на нематичним департманима* и *Андрагогија).*

У Нишу, Управник Департмана за педагогију

11.09.2018. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Зоран Станковић

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

ДЕПАРТМАН ЗА ПЕДАГОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОЦЕНЕ О ОДРЖАНОМ ПРИСТУПНОМ ПРЕДАВАЊУ**

Др Драгана Јовановић кандидат на конкурсу за избор једног наставника у звање доцент за ужу научну област **Педагогија** (*Педагогија на нематичним департманима* и *Андрагогија*), одржала је приступно предавање 30. маја 2018. године, на Филозофском факултету у Нишу, са темом: *Образовне импликације игре у одраслом добу*. Приступно предавање реализовано је пред Комисијом у саставу:

1. др Марина Матејевић, редовни професор Филозофског факултета у Нишу (председник)
2. др Јелена Петровић, доцент Филозофског факултета у Нишу (члан)
3. др Зоран Станковић ,доцент Филозофског факултета у Нишу (члан)

Комисија је приступно предавање оценила позитивно.

На основу Извештаја комисије, Департман за педагогију предлаже Изборном већу **позитивну оцену** за одржано предавање.

У Нишу, Управник Департмана за педагогију

11.09.2018. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доц. др Зоран Станковић